พายุ “แมทธิว” จ่อถล่มฟลอริด้า คาดความเสียหายสูงถึง 1.5 หมื่นล้านดอลล์
พายุ "แมทธิว" จ่อถล่มฟลอริด้า คาดความเสียหายสูงถึง 1.5 หมื่นล้านดอลล์
6 ต.ค. 2559

สำนักงานสภาพอากาศแห่งชาติของสหรัฐ (NWS) ได้ออกแถลงเตือนประชาชนในรัฐฟลอริดาได้เตรียมพร้อมรับมือพายุเฮอร์ริเคน “แมทธิว” หลังจากพายุลูกดังกล่าวได้พัดถล่มชายฝั่งตะวันออกเฉียงใต้สหรัฐ ขณะที่ผู้เชี่ยชาญคาดว่า ความเสียหายที่เกิดจากอิทธิพลของพายุเฮอร์ริเคนแมทธิ อาจมีมูลค่าสูงถึง 1.5 หมื่นล้านดอลลาร์
ทั้งนี้ NWS ระบุว่า พายุเฮอร์ริเคนแมทธิลส่งผลให้เกิดลมและฝนที่รุนแรง ซึ่งมีอำนาจทำลายล้างทุกอย่างตั้งแต่ชีวิตของผู้คน ถนนหนทาง การสื่อสาร การไฟฟ้า และน้ำประปา
นอกจากนี้ ความร้ายแรงของพายุเฮอร์ริเคนแมทธิวจะส่งผลกระทบต่อบรรดาบริษัทประกัน ซึ่งรวมถึงอเมริกัน อินเตอร์เนชันแนล กรุ๊ป (AIG) และยูนิเวอร์แซล อินชัวรันซ์ โฮลดิ้งส์
สำหรับรัฐฟลอริด้านั้นมีประชากรอยู่อาศัยมากติดอันดับต้น ๆ ของประเทศ โดยมีรายได้สำคัญส่วนหนึ่งมาจากการท่องเที่ยว